লাস্টনিউজবিডি, ২৯ সেপ্টেম্বর, ডেস্ক রিপোর্ট: আলজিয়ার্সে ওপেকভুক্ত দেশগুলোর অনানুষ্ঠানিক বৈঠকে উৎপাদন কমিয়ে আনার ব্যাপারে সিদ্ধান্তে পৌঁছার সম্ভাবনা ক্ষীণ হয়ে আসায় নিম্নমুখী হয়ে পড়েছে জ্বালানি তেলের বাজার। মঙ্গলবার ফিউচার মার্কেটে পণ্যটির দাম প্রায় ৩ শতাংশ কমেছে। মূলত সৌদি আরব ও ইরানের বিপরীতমুখী অবস্থানের কারণে ওই বৈঠক সিদ্ধান্ত ছাড়াই শেষ হওয়ার সম্ভাবনা তৈরি হয়েছে।